《用韵答赵樵山见和（二首）》
明代·宋讷

故里初归整顿中，草堂欲学浣花翁。
芳樽酒熟浓浮蚁，老眼诗成远送鸿。
晚节半篱黄菊露，秋声一榻碧梧风。
于今只有樵山在，暮景何妨事事同。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。